廉政行動2011

《廉政行動2011》係香港電台電視部同廉政公署合作攝製嘅時裝實況單元劇，全劇共5集，由陳曼儀同羅香蘭擔任監製。

喺計劃製作呢套劇嘅時候，一宗涉及無綫電視人員嘅貪污案已進入司法程序，為免引起利益衝突，呢套劇改由香港電台電視部負責拍攝，但仍然喺星期六晚上黃金時間喺翡翠台首播。

呢套劇係曾江最後一部參與演出嘅香港電台電視劇集。

演員表同每集單元主題

廉政公署人員

單元一《盲目》 
導演：林超賢

保險經紀埋沒良知，以金錢利誘內地漢自殘眼睛，並安排虛假交通意外以詐騙巨額保險賠償，當中亦涉及提供非法利益罪行；廉署人員智破騙局，揪出幕後主腦歸案。

改編自2004至2006年郭樺昌刺盲中國內地人士詐騙保險事件

單元二《黑白線》 
導演：夏桂昌

沙展陳義江，人稱KING哥，本來係一名出色警員，但由於財政壓力，加上工作同黑道成日接觸，導致走上歪路，被揭發以權謀私，為罪犯提供保護。警方為免損害公眾利益及警隊聲譽，主動同廉署合作，剷除害群之馬。

改編自反黑組警長梁熾江公職人員收受利益案件

單元三《心魔》 
導演：葉偉民

人嘅心魔，會將自己腐蝕到咩程度？一個貪念，會為社會帶來點樣嘅影響？ 憑自己努力從低層爬到跨國快餐店集團嘅一哥，不敵心魔誘惑，收受巨額非法回佣，被廉署拘捕後身敗名裂，前途斷送。

改編自2009年麥當勞香港區前董事總經理劉士盛非法收受回佣一案。

單元四《黃金噩夢》 
導演：章國明

廉署調查員以敏銳嘅觀察力，揭發公司主席洪漢安為求上市而誇大賬目，並同時利用空殼公司製造過億虛假買賣，呃銀行批出信用狀。洪漢安等人最後被廉署拘捕，畢生努力終於化為烏有。而且妹妹同妹夫嘅婚姻亦被摧毀。

改編自洪良國際造市案

單元五《私症》 
導演：余世民

大學醫學院院長利用病人嘅信任同私症制度漏洞，騙取病人診金同捐款；廉署調查員抽絲剝繭，最終成功拉佢入罪坐監。院長本來喺醫學界貢獻良多，但一生成就自此白白斷送。

改編自2009年香港大學醫學院前院長林兆鑫公職人員行為失當案

製作特輯 
呢套劇嘅製作特輯名為《廉政行動2011製作特輯》，2011年10月29號香港時間19:30-20:00喺無綫電視翡翠台播出，由林保怡旁白，內容介紹劇集製作過程同花絮。

香港其他頻道嘅播出時間 
此劇除咗喺無綫電視翡翠台播放之外，仲有喺香港其他頻道播放：

中國中央電視台播放時間 

2012年3月15至19號23:30喺CCTV-1綜合頻道播放。

獎項 

國際艾美奬：提名
 2012年芝加哥國際電視節：銀獎〈盲目〉 The 2011 Hugo Chicago Television Awards：Silver Plaque (Best Director)
 2012年芝加哥國際電視節：銀獎〈盲目〉 The 2011 Hugo Chicago Television Awards：Silver Plaque (Dramatic Program)
 第60屆哥倫布國際電影及錄像節：優異奬〈心魔〉

群星政要匯聚《廉政行動2011》首映禮五集單元劇強勢推出  www.rthk.hk，2011年10月17日

香港電台官方網頁 - 廉政行動2011 
 香港電台節目網頁 - 廉政行動2011
 香港電台2011新季度電視節目網頁 - 廉政行動2011
 新浪微博 - 廉政行動2011 
 Yahoo! Blog - 廉政行動2011

電視節目變遷 

2011年無綫電視劇集